title: Vykonávacie nariadenie Komisie (EÚ) 2018/660 z 26. apríla 2018, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky bentazón a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP )

text:
               30.4.2018

               SK

               Úradný vestník Európskej únie

               L 110/122

         VYKONÁVACIE NARIADENIE KOMISIE (EÚ) 2018/660
   z 26. apríla 2018,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky bentazón a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1,
   keďže:

               (1)

               Smernicou Komisie 2000/68/ES (2) sa bentazón zaradil ako účinná látka do prílohy I k smernici Rady 91/414/EHS (3).

               (2)

               Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).

               (3)

               Platnosť schválenia účinnej látky bentazón, ako sa uvádza v časti A prílohy k vykonávaciemu nariadeniu Komisie (EÚ) č. 540/2011, uplynie 30. júna 2018.

               (4)

               Žiadosť o obnovenie zaradenia účinnej látky bentazón do prílohy I k smernici Rady 91/414/EHS bola predložená v súlade s článkom 4 nariadenia Komisie (EÚ) č. 1141/2010 (5) v lehote stanovenej v uvedenom článku.

               (5)

               Žiadatelia predložili doplňujúcu dokumentáciu vyžadovanú v súlade s článkom 9 nariadenia (EÚ) č. 1141/2010. Spravodajský členský štát skonštatoval, že žiadosť je úplná.

               (6)

               Spravodajský členský štát vypracoval hodnotiacu správu o obnovení schválenia na základe konzultácie so spoluspravodajským členským štátom a 8. januára 2014 ju predložil Európskemu úradu pre bezpečnosť potravín (ďalej len „úrad“) a Komisii.

               (7)

               Úrad postúpil hodnotiacu správu o obnovení schválenia žiadateľom a členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.

               (8)

               Úrad 20. apríla 2015 oznámil Komisii svoj záver (6) o tom, či možno očakávať, že bentazón bude spĺňať kritériá schválenia stanovené v článku 4 nariadenia (ES) č. 1107/2009. Komisia predložila 8. októbra 2015 návrh revíznej správy o bentazóne Stálemu výboru pre rastliny, zvieratá, potraviny a krmivá.

               (9)

               Žiadatelia mali možnosť predložiť pripomienky k návrhu revíznej správy.

               (10)

               V prípade jedného alebo viacerých reprezentatívnych použití minimálne jedného prípravku na ochranu rastlín s obsahom bentazónu sa dospelo k záveru, že kritériá schválenia uvedené v článku 4 nariadenia (ES) č. 1107/2009 sú splnené. Preto je vhodné obnoviť schválenie bentazónu.

               (11)

               Napriek tomu však viaceré členské štáty vo svojich národných programoch monitorovania kvality podzemných vôd identifikovali prítomnosť bentazónu v podzemných vodách. Úrad v tejto súvislosti uviedol, že pri niektorých použitiach a v oblastiach s citlivými pôdnymi podmienkami nemožno vylúčiť kontamináciu podzemných vôd.

               (12)

               Vzhľadom na výsledky vnútroštátnych programov monitorovania kvality podzemných vôd a rešpektujúc potrebu zabezpečiť takú úroveň bezpečnosti a ochrany, ktorá by zodpovedala vysokej úrovni ochrany požadovanej Úniou, je vhodné, aby sa stanovilo obnovenie schválenia bentazónu na obdobie siedmich rokov, čím sa v porovnaní s inými účinnými látkami zabezpečí prednostné prehodnotenie bentazónu, vďaka ktorému bude možné zároveň zohľadniť aktualizované výsledky národných programov monitorovania kvality podzemných vôd.

               (13)

               Hodnotenie rizika v prípade obnovenia schválenia bentazónu vychádza z obmedzeného počtu reprezentatívnych použití, čím sa však neobmedzujú použitia, v prípade ktorých možno prípravky na ochranu rastlín s obsahom bentazónu autorizovať. Preto je vhodné zrušiť obmedzenie týkajúce sa použitia len ako herbicídu.

               (14)

               V súlade s článkom 14 ods. 1 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné stanoviť určité podmienky a obmedzenia. Je najmä vhodné požadovať ďalšie potvrdzujúce informácie.

               (15)

               Príloha k vykonávaciemu nariadeniu (EÚ) č. 540/2011 by sa mala zodpovedajúcim spôsobom zmeniť.

               (16)

               Vykonávacím nariadením Komisie (EÚ) 2017/841 (7) sa predĺžilo obdobie platnosti schválenia bentazónu do 30. júna 2018, aby sa postup obnovenia mohol dokončiť pred uplynutím platnosti schválenia uvedenej látky. Avšak vzhľadom na to, že rozhodnutie o obnovení schválenia bolo prijaté už pred uvedeným dátumom, toto nariadenie by sa malo uplatňovať od 1. júna 2018.

               (17)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Obnovenie schválenia účinnej látky
   Schválenie účinnej látky bentazón sa obnovuje v súlade s prílohou I.
   Článok 2
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti a dátum uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. júna 2018.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. apríla 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  Smernica Komisie 2000/68/ES z 23. októbra 2000, ktorou sa účinná látka (bentazón) zaraďuje do prílohy I k smernici Rady 91/414/EHS o uvádzaní prípravkov na ochranu rastlín na trh (Ú. v. ES L 276, 28.10.2000, s. 41).

      (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

      (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      (5)  Nariadenie Komisie (EÚ) č. 1141/2010 zo 7. decembra 2010, ktorým sa ustanovuje postup na obnovenie zaradenia druhej skupiny účinných látok do prílohy I k smernici Rady 91/414/EHS a vytvára zoznam takýchto látok (Ú. v. EÚ L 322, 8.12.2010, s. 10).

      (6)  Vestník EFSA (EFSA Journal) (2015) 13(4):4077, 153 s. doi:10.2903/j.efsa.2015.4077.

      (7)  Vykonávacie nariadenie Komisie (EÚ) 2017/841 zo 17. mája 2017, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok alfa-cypermetrín, Ampelomyces quisqualis kmeň AQ 10, benalaxyl, bentazón, bifenazát, bromoxynil, karféntrazón-etyl, chlórprofám, cyazofamid, desmedifám, dikvát, DPX KE 459 (flupyrsulfurón-metyl), etoxazol, famoxadón, fenamidón, flumioxazín, foramsulfurón, Gliocladium catenulatum kmeň: J1446 imazamox, imazosulfurón, izoxaflutol, laminarín, metalaxyl-M, metoxyfenozid, milbemektín, oxasulfurón, pendimetalín, fénmedifám, pymetrozín, S-metolachlór a trifloxystrobín (Ú. v. EÚ L 125, 18.5.2017, s. 12).

      PRÍLOHA I

                  Bežný názov, identifikačné čísla

                  Názov IUPAC

                  Čistota (1)

                  Dátum schválenia

                  Koniec platnosti schválenia

                  Osobitné ustanovenia

                  bentazón
                  CAS č. 25057-89-0
                  CIPAC č. 366

                  3-izopropyl-2,1,3-benzotiadiazín-4-ón-2,2-dioxid

                  ≥ 960 g/kg
                  1,2-dichlóretán < 3 mg/kg

                  1. júna 2018

                  31. mája 2025

                  Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o bentazóne, a najmä dodatky I a II k uvedenej správe.
                  Pri tomto celkovom hodnotení musia členské štáty venovať osobitnú pozornosť:

                              —

                              technickej špecifikácii,

                              —

                              ochrane operátorov a pracovníkov,

                              —

                              riziku pre vtáky a cicavce,

                              —

                              ochrane podzemných vôd, najmä, ale nie výlučne, v chránených oblastiach s pitnou vodou, a starostlivo zvážiť načasovanie aplikácie, pôdne a/alebo klimatické podmienky.

                        V podmienkach používania sa musia podľa potreby uviesť opatrenia na zmiernenie rizika.
                  Žiadateľ musí do 1. februára 2019 predložiť Komisii, členským štátom a úradu potvrdzujúce informácie o testoch úrovne 2/3, ako sa v súčasnosti uvádza v koncepčnom rámci OECD na preskúmanie potenciálu endokrinných účinkov bentazónu.

         (1)  Ďalšie podrobnosti o identite a špecifikácii účinnej látky sú uvedené v revíznej správe.

      PRÍLOHA II
      Príloha k vykonávaciemu nariadeniu (EÚ) č. 540/2011 sa mení takto:

                  1.

                  V časti A sa vypúšťa položka 11 týkajúca sa bentazónu.

                  2.

                  V časti B sa dopĺňa táto položka:

                              Číslo

                              Bežný názov, identifikačné čísla

                              Názov IUPAC

                              Čistota (1)

                              Dátum schválenia

                              Koniec platnosti schválenia

                              Osobitné ustanovenia

                              „120

                              bentazón
                              CAS č. 25057-89-0
                              CIPAC č. 366

                              3-izopropyl-2,1,3-benzotiadiazín-4-ón-2,2-dioxid

                              ≥ 960 g/kg
                              1,2-dichlóretán < 3 mg/kg

                              1. júna 2018

                              31. mája 2025

                              Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o bentazóne, a najmä dodatky I a II k uvedenej správe.
                              Pri tomto celkovom hodnotení musia členské štáty venovať osobitnú pozornosť:

                                          —

                                          technickej špecifikácii,

                                          —

                                          ochrane operátorov a pracovníkov,

                                          —

                                          riziku pre vtáky a cicavce,

                                          —

                                          ochrane podzemných vôd, najmä, ale nie výlučne, v chránených oblastiach s pitnou vodou, a starostlivo zvážiť načasovanie aplikácie, pôdne a/alebo klimatické podmienky.

                                    V podmienkach použitia sa musia podľa potreby uviesť opatrenia na zmiernenie rizika.
                              Žiadateľ musí do 1. februára 2019 predložiť Komisii, členským štátom a úradu potvrdzujúce informácie o testoch úrovne 2/3, ako sa v súčasnosti uvádza v koncepčnom rámci OECD na preskúmanie potenciálu endokrinných účinkov bentazónu.“

         (1)  Ďalšie podrobnosti o identite a špecifikácii účinnej látky sú uvedené v revíznej správe


title: Vykonávacie nariadenie Komisie (EÚ) 2018/670 z 30. apríla 2018, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok bromukonazol, buprofezín, haloxyfop-P a napropamid (Text s významom pre EHP )

text:
               3.5.2018

               SK

               Úradný vestník Európskej únie

               L 113/1

         VYKONÁVACIE NARIADENIE KOMISIE (EÚ) 2018/670
   z 30. apríla 2018,
   ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok bromukonazol, buprofezín, haloxyfop-P a napropamid
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 17 prvý odsek,
   keďže:

               (1)

               V časti A prílohy k vykonávaciemu nariadeniu Komisie (EÚ) č. 540/2011 (2) sa uvádzajú účinné látky, ktoré sa považujú za schválené podľa nariadenia (ES) č. 1107/2009.

               (2)

               Obdobia platnosti schválenia látok haloxyfop-P a napropamid uplynú 31. decembra 2020.

               (3)

               Obdobia platnosti schválenia látok bromukonazol a buprofezín uplynú 31. januára 2021.

               (4)

               Žiadosti o obnovenie schválenia účinných látok zahrnutých v tomto nariadení boli predložené v súlade s vykonávacím nariadením Komisie (EÚ) č. 844/2012 (3). Je však možné, že platnosť schválenia týchto látok uplynie skôr, ako sa prijme rozhodnutie o obnovení ich schválenia, a to z dôvodov, na ktoré žiadateľ nemá vplyv. Preto je potrebné predĺžiť obdobia platnosti ich schválenia v súlade s článkom 17 nariadenia (ES) č. 1107/2009.

               (5)

               Vzhľadom na čas a zdroje potrebné na dokončenie procesu posúdenia žiadostí o obnovenie schválení veľkého počtu účinných látok, v prípade ktorých platnosť schválenia uplynie v období od roku 2019 do roku 2021, sa vykonávacím rozhodnutím Komisie C(2016) 6104 (4) stanovil pracovný program, ktorým sa zoskupujú podobné účinné látky a určujú priority na základe zváženia bezpečnosti pre zdravie ľudí a zvierat alebo životné prostredie, ako sa stanovuje v článku 18 nariadenia (ES) č. 1107/2009.

               (6)

               Keďže účinné látky, ktoré sú zahrnuté do tohto nariadenia, nepatria do prednostných kategórií vo vykonávacom rozhodnutí C(2016) 6104, obdobie platnosti ich schválenia by sa malo predĺžiť buď o dva, alebo o tri roky s prihliadnutím na aktuálny dátum uplynutia platnosti schválenia, ako aj na skutočnosť, že v súlade s článkom 6 ods. 3 vykonávacieho nariadenia (EÚ) č. 844/2012 sa má doplňujúca dokumentácia týkajúca sa danej účinnej látky predložiť najneskôr 30 mesiacov pred uplynutím platnosti schválenia, na potrebu zabezpečiť vyvážené rozdelenie povinností a práce medzi členské štáty, ktoré pôsobia ako spravodajcovia a spoluspravodajcovia, a na dostupné zdroje potrebné na posudzovanie a rozhodovanie. Preto je vhodné predĺžiť obdobie platnosti schválenia účinnej látky buprofezín o dva roky a obdobia platnosti schválenia účinných látok bromukonazol, haloxyfop-P a napropamid o tri roky.

               (7)

               Vzhľadom na účel článku 17 prvého odseku nariadenia (ES) č. 1107/2009, pokiaľ ide o prípady, v ktorých nebola predložená žiadna doplňujúca dokumentácia v súlade s vykonávacím nariadením (EÚ) č. 844/2012 do 30 mesiacov pred príslušným dátumom uplynutia platnosti schválenia stanoveným v prílohe k tomuto nariadeniu, stanoví Komisia dátum uplynutia platnosti na ten istý dátum ako pred prijatím tohto nariadenia alebo na najskorší dátum po ňom.

               (8)

               Vzhľadom na účel stanovený v článku 17 prvom odseku nariadenia (ES) č. 1107/2009, pokiaľ ide o prípady, keď Komisia prijatím nariadenia rozhodne o neobnovení schválenia účinnej látky uvedenej v prílohe k tomuto nariadeniu, pretože nie sú splnené kritériá schválenia, Komisia stanoví dátum uplynutia platnosti schválenia na rovnaký dátum ako dátum pred prijatím tohto nariadenia alebo na dátum nadobudnutia účinnosti nariadenia, ktorým sa neobnovuje schválenie účinnej látky, podľa toho, ktorý z týchto dvoch dátumov nastane neskôr. Ak Komisia prijatím nariadenia rozhodne o obnovení schválenia účinnej látky uvedenej v prílohe k tomuto nariadeniu, bude sa podľa daných okolností snažiť stanoviť čo najskorší možný dátum uplatňovania.

               (9)

               Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.

               (10)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Časť A prílohy k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. apríla 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      (3)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

      (4)  Vykonávacie rozhodnutie Komisie z 28. septembra 2016 o vypracovaní pracovného programu pre posudzovanie žiadostí o obnovenie schválení účinných látok, ktorých platnosť sa skončí v roku 2019, 2020 a 2021 v súlade s nariadením Európskeho parlamentu a Rady (ES) č. 1107/2009 (Ú. v. EÚ C 357, 29.9.2016, s. 9).

      PRÍLOHA
      Časť A prílohy k vykonávaciemu nariadeniu (EÚ) č. 540/2011 sa mení takto:

                  1.

                  V šiestom stĺpci („Schválenie platí do“) riadku 309, ktorý sa týka látky haloxyfop-P, sa uvedený dátum nahrádza dátumom „31. decembra 2023“.

                  2.

                  V šiestom stĺpci („Schválenie platí do“) riadku 310, ktorý sa týka látky napropamid, sa uvedený dátum nahrádza dátumom „31. decembra 2023“.

                  3.

                  V šiestom stĺpci („Schválenie platí do“) riadku 318, ktorý sa týka látky bromukonazol, sa uvedený dátum nahrádza dátumom „31. januára 2024“.

                  4.

                  V šiestom stĺpci („Schválenie platí do“) riadku 320, ktorý sa týka látky buprofezín, sa uvedený dátum nahrádza dátumom „31. januára 2023“.


title: Vykonávacie nariadenie Komisie (EÚ) 2018/679 z 3. mája 2018, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky forchlórfenurón a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP )

text:
               4.5.2018

               SK

               Úradný vestník Európskej únie

               L 114/18

         VYKONÁVACIE NARIADENIE KOMISIE (EÚ) 2018/679
   z 3. mája 2018,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky forchlórfenurón a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1,
   keďže:

               (1)

               Smernicou Komisie 2006/10/ES (2) sa forchlórfenurón zaradil ako účinná látka do prílohy I k smernici Rady 91/414/EHS (3).

               (2)

               Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).

               (3)

               Platnosť schválenia účinnej látky forchlórfenurón, ako sa uvádza časti A prílohy k vykonávaciemu nariadeniu (EÚ) č. 540/2011, uplynie 31. októbra 2018.

               (4)

               Žiadosť o obnovenie schválenia forchlórfenurónu bola predložená v súlade s článkom 1 vykonávacieho nariadenia Komisie (EÚ) č. 844/2012 (5) v lehote stanovenej v uvedenom článku.

               (5)

               Žiadateľ predložil doplňujúcu dokumentáciu, ktorá sa vyžaduje podľa článku 6 vykonávacieho nariadenia (EÚ) č. 844/2012. Spravodajský členský štát skonštatoval, že žiadosť je úplná.

               (6)

               Spravodajský členský štát vypracoval hodnotiacu správu o obnovení schválenia na základe konzultácie so spoluspravodajským členským štátom a 27. mája 2016 ju predložil Európskemu úradu pre bezpečnosť potravín (ďalej len „úrad“) a Komisii.

               (7)

               Úrad postúpil hodnotiacu správu o obnovení žiadateľovi a členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.

               (8)

               Úrad 31. mája 2017 oznámil Komisii svoj záver (6) o tom, či možno očakávať, že forchlórfenurón bude spĺňať kritériá schválenia stanovené v článku 4 nariadenia (ES) č. 1107/2009. Komisia predložila 5. októbra 2017 návrh správy o obnovení schválenia forchlórfenurónu Stálemu výboru pre rastliny, zvieratá, potraviny a krmivá.

               (9)

               Komisia vyzvala žiadateľa, aby predložil svoje pripomienky k výsledkom revíznej správy o forchlórfenuróne. Žiadateľ predložil svoje pripomienky, ktoré boli dôkladne preskúmané.

               (10)

               V prípade jedného alebo viacerých reprezentatívnych použití minimálne jedného prípravku na ochranu rastlín s obsahom danej účinnej látky sa dospelo k záveru, že kritériá schválenia uvedené v článku 4 nariadenia (ES) č. 1107/2009 sú splnené.

               (11)

               Hodnotenie rizika v prípade obnovenia schválenia forchlórfenurónu vychádza z obmedzeného počtu reprezentatívnych použití, čím sa však neobmedzujú použitia, v prípade ktorých možno prípravky na ochranu rastlín s obsahom forchlórfenurónu autorizovať. Preto je vhodné zrušiť obmedzenie týkajúce sa použitia ako rastového regulátora.

               (12)

               Preto je vhodné obnoviť schválenie forchlórfenurónu.

               (13)

               V súlade s článkom 14 ods. 1 nariadenia (ES) č. 1107/2009 v spojení s jeho článkom 6 a s ohľadom na súčasné vedecké a technické poznatky je však potrebné zahrnúť určité podmienky a obmedzenia.

               (14)

               V súlade s článkom 20 ods. 3 nariadenia (ES) č. 1107/2009 v spojení s jeho článkom 13 ods. 4 by sa príloha k vykonávaciemu nariadeniu (EÚ) č. 540/2011 mala zodpovedajúcim spôsobom zmeniť.

               (15)

               Vykonávacím nariadením Komisie (EÚ) 2017/1511 (7) sa predĺžil dátum uplynutia platnosti schválenia forchlórfenurónu do 31. októbra 2018, aby sa postup obnovenia mohol dokončiť pred uplynutím platnosti schválenia uvedenej účinnej látky. Vzhľadom na to, že rozhodnutie o obnovení bolo prijaté pred týmto predĺženým dátumom uplynutia platnosti, by sa toto nariadenie malo uplatňovať od 1. júna 2018.

               (16)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Obnovenie schválenia účinnej látky
   Schválenie účinnej látky forchlórfenurón sa obnovuje v súlade s prílohou I.
   Článok 2
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti a dátum uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. júna 2018.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. mája 2018

            Za Komisiu

            predseda

         Jean-Claude JUNCKER

      (1)  Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).

      (2)  Smernica Komisie 2006/10/ES z 27. januára 2006, ktorou sa mení a dopĺňa smernica Rady 91/414/EHS s cieľom zaradiť forchlórfenurón a indoxakarb ako účinné látky (Ú. v. EÚ L 25, 28.1.2006, s. 24).

      (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

      (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

      (6)  Vestník EFSA (EFSA Journal) (2017) 15(6):4874, 18 s K dispozícii online: www.efsa.europa.eu.

      (7)  Vykonávacie nariadenie Komisie (EÚ) 2017/1511 z 30. augusta 2017, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok 1-metylcyklopropén, beta-cyflutrín, chlorotalonil, chlorotolurón, cypermetrín, daminozid, deltametrín, dimeténamid-p, flufenacet, flurtamón, forchlórfenurón, fostiazát, indoxakarb, iprodión, MCPA, MCPB, siltiofam, tiofanát-metyl a tribenurón (Ú. v. EÚ L 224, 31.8.2017, s. 115).

      PRÍLOHA I

                  Bežný názov, identifikačné čísla

                  Názov IUPAC

                  Čistota (1)

                  Dátum schválenia

                  Koniec platnosti schválenia

                  Osobitné ustanovenia

                  forchlórfenurón
                  CAS č. 68157-60-8
                  CIPAC č. 633

                  1-fenyl-3-(2-chlórpyridín-4-yl)močovina

                  ≥ 978 g/kg

                  1.6.2018

                  31.5.2033

                  Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery správy o obnovení schválenia forchlórfenurónu, a najmä dodatky I a II k uvedenej správe.
                  Pri tomto celkovom hodnotení musia členské štáty venovať osobitnú pozornosť:

                              —

                              riziku pre spotrebiteľov, pokiaľ ide o potenciálne riziko z metabolitov v ovocných plodinách s jedlou šupkou.

                        V podmienkach používania sa musia podľa potreby uviesť opatrenia na zmiernenie rizika.

         (1)  Ďalšie podrobnosti o identite a špecifikácii účinnej látky sú uvedené v revíznej správe.

      PRÍLOHA II
      Príloha k vykonávaciemu nariadeniu (EÚ) č. 540/2011 sa mení takto:

                  1.

                  V časti A sa vypúšťa položka 118 týkajúca sa forchlórfenurónu.

                  2.

                  V časti B sa dopĺňa táto položka:

                              Číslo

                              Bežný názov, identifikačné čísla

                              Názov IUPAC

                              Čistota (1)

                              Dátum schválenia

                              Koniec platnosti schválenia

                              Osobitné ustanovenia

                              „122

                              forchlórfenurón
                              CAS č. 68157-60-8
                              CIPAC č. 633

                              1-fenyl-3-(2-chlórpyridín-4-yl)močovina

                              ≥ 978 g/kg

                              1.6.2018

                              31.5.2033

                              Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery správy o obnovení schválenia forchlórfenurónu, a najmä dodatky I a II k uvedenej správe.
                              Pri tomto celkovom hodnotení musia členské štáty venovať osobitnú pozornosť:

                                          —

                                          riziku pre spotrebiteľov, pokiaľ ide o potenciálne riziko z metabolitov v ovocných plodinách s jedlou šupkou.

                                    V podmienkach používania musia byť v náležitom prípade uvedené opatrenia na zmiernenie rizika.

         (1)  Ďalšie podrobnosti o identite a špecifikácii účinnej látky sú uvedené v revíznej správe.“


title: Vykonávacie nariadenie Komisie (EÚ) 2018/692 zo 7. mája 2018, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky zoxamid a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP )

text:
               8.5.2018

               SK

               Úradný vestník Európskej únie

               L 117/9

         VYKONÁVACIE NARIADENIE KOMISIE (EÚ) 2018/692
   zo 7. mája 2018,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky zoxamid a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1,
   keďže:

               (1)

               Smernicou Komisie 2003/119/ES (2) sa zoxamid zaradil ako účinná látka do prílohy I k smernici Rady 91/414/EHS (3).

               (2)

               Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).

               (3)

               Platnosť schválenia účinnej látky zoxamid v zmysle časti A prílohy k vykonávaciemu nariadeniu (EÚ) č. 540/2011 uplynie 31. januára 2019.

               (4)

               Žiadosť o obnovenie schválenia zoxamidu bola predložená v súlade s článkom 1 vykonávacieho nariadenia Komisie (EÚ) č. 844/2012 (5) v lehote stanovenej v uvedenom článku.

               (5)

               Žiadateľ predložil doplňujúcu dokumentáciu, ktorá sa vyžaduje podľa článku 6 vykonávacieho nariadenia (EÚ) č. 844/2012. Spravodajský členský štát skonštatoval, že žiadosť je úplná.

               (6)

               Spravodajský členský štát vypracoval hodnotiacu správu o obnovení schválenia na základe konzultácie so spoluspravodajským členským štátom a 5. augusta 2016 ju predložil Európskemu úradu pre bezpečnosť potravín (ďalej len „úrad“) a Komisii.

               (7)

               Úrad postúpil hodnotiacu správu o obnovení žiadateľovi a členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.

               (8)

               Úrad 21. augusta 2017 oznámil Komisii svoj záver (6) o tom, či možno očakávať, že zoxamid bude spĺňať kritériá schválenia stanovené v článku 4 nariadenia (ES) č. 1107/2009. Komisia predložila 26. januára 2018 návrh správy o obnovení schválenia zoxamidu Stálemu výboru pre rastliny, zvieratá, potraviny a krmivá.

               (9)

               Žiadateľovi bola poskytnutá možnosť predložiť pripomienky k návrhu správy o obnovení schválenia. V prípade jedného alebo viacerých reprezentatívnych použití minimálne jedného prípravku na ochranu rastlín s obsahom danej účinnej látky sa dospelo k záveru, že kritériá schválenia uvedené v článku 4 nariadenia (ES) č. 1107/2009 sú splnené.

               (10)

               Preto je vhodné obnoviť schválenie zoxamidu.

               (11)

               Hodnotenie rizika v prípade obnovenia schválenia zoxamidu vychádza z obmedzeného počtu reprezentatívnych použití, čím sa však neobmedzujú použitia, v prípade ktorých možno prípravky na ochranu rastlín s obsahom zoxamidu autorizovať. Preto je vhodné zrušiť obmedzenie týkajúce sa použitia len ako fungicídu.

               (12)

               V súlade s článkom 14 ods. 1 nariadenia (ES) č. 1107/2009 v spojení s jeho článkom 6 a s ohľadom na súčasné vedecké a technické poznatky je však potrebné zahrnúť určité podmienky a obmedzenia. Je najmä vhodné požadovať ďalšie potvrdzujúce informácie.

               (13)

               Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.

               (14)

               Vykonávacím nariadením Komisie (EÚ) 2018/84 (7) sa predĺžil dátum uplynutia platnosti schválenia zoxamidu do 31. januára 2019, aby sa postup obnovenia mohol dokončiť pred uplynutím platnosti schválenia uvedenej účinnej látky. Avšak vzhľadom na to, že rozhodnutie o obnovení bolo prijaté pred týmto predĺženým dátumom uplynutia platnosti, toto nariadenie by sa malo uplatňovať od 1. júla 2018.

               (15)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Obnovenie schválenia účinnej látky
   Schválenie účinnej látky zoxamid sa obnovuje v súlade s prílohou I.
   Článok 2
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti a dátum uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. júla 2018.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. mája 2018

            Za Komisiu

            predseda

         Jean-Claude JUNCKER

      (1)  Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).

      (2)  Smernica Komisie 2003/119/ES z 5. decembra 2003, ktorou sa mení a dopĺňa smernica Rady 91/414/EHS o zaradení mezosulfurónu, propoxykarbazónu a zoxamidu ako účinných látok (Ú. v. EÚ L 325, 12.12.2003, s. 41).

      (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

      (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

      (6)  Vestník EFSA (EFSA Journal) (2017) 15(9):4980. K dispozícii online: www.efsa.europa.eu.

      (7)  Vykonávacie nariadenie Komisie (EÚ) 2018/84 z 19. januára 2018, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok chlórpyrifos, chlórpyrifos-metyl, klotianidín, zlúčeniny medi, dimoxystrobín, mankozeb, mekoprop-P, metiram, oxamyl, petoxamid, propikonazol, propineb, propyzamid, pyraklostrobín a zoxamid (Ú. v. EÚ L 16, 20.1.2018, s. 8).

      PRÍLOHA I

                  Bežný názov, identifikačné čísla

                  Názov IUPAC

                  Čistota (1)

                  Dátum schválenia

                  Koniec platnosti schválenia

                  Osobitné ustanovenia

                  zoxamid
                  CAS č. 156052-68-5
                  CIPAC č. 640

                  (RS)-3,5-dichlór-N-(1-chlór-3-metyl-2-oxopentán-3-yl)-4-metylbenzamid

                  ≥ 953 g/kg

                  1. júl 2018

                  30. júna 2033

                  Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o zoxamide, a najmä dodatky I a II k uvedenej správe.
                  Pri tomto celkovom hodnotení musia členské štáty venovať osobitnú pozornosť:

                              —

                              ochrane podzemných vôd pred metabolitom RH-141455,

                              —

                              ochrane včiel, vodných organizmov a dážďoviek.

                        V podmienkach používania sa musia podľa potreby uviesť opatrenia na zmiernenie rizika.
                  Žiadateľ predloží Komisii, členským štátom a úradu potvrdzujúce informácie, pokiaľ ide o vplyv procesov úpravy vody na charakter rezíduí prítomných v pitnej vode, a to do dvoch rokov od zverejnenia usmerňujúceho dokumentu o hodnotení vplyvu procesov úpravy vody na charakter rezíduí prítomných v povrchových a podzemných vodách Komisiou.

         (1)  Ďalšie podrobnosti o identite a špecifikácii účinnej látky sú uvedené v revíznej správe.

      PRÍLOHA II
      Príloha k vykonávaciemu nariadeniu (EÚ) č. 540/2011 sa mení takto:

                  1.

                  V časti A sa vypúšťa položka 77 týkajúca sa zoxamidu.

                  2.

                  V časti B sa dopĺňa táto položka:

                              Číslo

                              Bežný názov, identifikačné čísla

                              Názov IUPAC

                              Čistota (1)

                              Dátum schválenia

                              Koniec platnosti schválenia

                              Osobitné ustanovenia

                              „123

                              zoxamid
                              CAS č. 156052-68-5
                              CIPAC č. 640

                              (RS)-3,5-dichlór-N-(1-chlór-3-metyl-2-oxopentán-3-yl)-4-metylbenzamid

                              ≥ 953 g/kg

                              1. júl 2018

                              30. júna 2033

                              Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o zoxamide, a najmä dodatky I a II k uvedenej správe.
                              Pri tomto celkovom hodnotení musia členské štáty venovať osobitnú pozornosť:

                                          —

                                          ochrane podzemných vôd pred metabolitom RH-141455,

                                          —

                                          ochrane včiel, vodných organizmov a dážďoviek.

                                    V podmienkach používania sa musia podľa potreby uviesť opatrenia na zmiernenie rizika.
                              Žiadateľ predloží Komisii, členským štátom a úradu potvrdzujúce informácie, pokiaľ ide o vplyv procesov úpravy vody na charakter rezíduí prítomných v pitnej vode, a to do dvoch rokov od zverejnenia usmerňujúceho dokumentu o hodnotení vplyvu procesov úpravy vody na charakter rezíduí prítomných v povrchových a podzemných vodách Komisiou.“

         (1)  Ďalšie podrobnosti o identite a špecifikácii účinnej látky sú uvedené v revíznej správe.


title: Vykonávacie nariadenie Rady (EÚ) 2018/689 zo 7. mája 2018, ktorým sa vykonáva článok 15 ods. 3 nariadenia (EÚ) č. 1352/2014 o reštriktívnych opatreniach vzhľadom na situáciu v Jemene

text:
               8.5.2018

               SK

               Úradný vestník Európskej únie

               L 117/1

         VYKONÁVACIE NARIADENIE RADY (EÚ) 2018/689
   zo 7. mája 2018,
   ktorým sa vykonáva článok 15 ods. 3 nariadenia (EÚ) č. 1352/2014 o reštriktívnych opatreniach vzhľadom na situáciu v Jemene
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 1352/2014 z 18. decembra 2014 o reštriktívnych opatreniach vzhľadom na situáciu v Jemene (1), a najmä na jeho článok 15 ods. 3,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 18. decembra 2014 prijala nariadenie (EÚ) č. 1352/2014.

               (2)

               Výbor Bezpečnostnej rady Organizácie Spojených národov zriadený podľa bodu 19 rezolúcie Bezpečnostnej rady Organizácie Spojených národov č. 2140 (2014) 23. apríla 2018 aktualizoval informácie týkajúce sa jednej osoby, na ktorú sa vzťahujú reštriktívne opatrenia.

               (3)

               Príloha I k nariadeniu (EÚ) č. 1352/2014 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 1352/2014 sa týmto mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. mája 2018

            Za Radu

            predsedníčka

         E. ZAHARIEVA

      (1)  Ú. v. EÚ L 365, 19.12.2014, s. 60.

      PRÍLOHA
      Záznam o osobe uvedenej nižšie sa nahrádza týmto záznamom:

                     „3.

                     Ali Abdullah Saleh (alias: Ali Abdallah Salih).
                     Pôvodný prepis:
                     Označenie: a) predseda jemenskej strany Všeobecný ľudový kongres (General People's Congress party, GPC); b) bývalý prezident Jemenskej republiky. Dátum narodenia: a) 21.3.1945; b) 21.3.1946; c) 21.3.1942; d) 21.3.1947. Miesto narodenia: a) Bayt al-Ahmar, gubernia Șan‘ā', Jemen; b) Saná, Jemen; c) Saná, Sanhan, Al-Rib' al-Sharqi. Štátna príslušnosť: Jemen. Číslo cestovného pasu: 00016161 (Jemen). Číslo preukazu totožnosti: 01010744444. Ďalšie informácie: Pohlavie: muž. Stav: údajne zomrel. Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/5837306. Dátum označenia zo strany OSN: 7.11.2014 (zmenené 20. novembra 2014, 23. apríla 2018).

                        Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                     Ali Abdullah Saleh bol 7. novembra 2014 označený na účely sankcií podľa odsekov 11 a 15 rezolúcie č. 2140 (2014) ako osoba spĺňajúca kritériá označenia stanovené v odsekoch 17 a 18 uvedenej rezolúcie.
                     Ali Abdullah Saleh sa zapájal do činností ohrozujúcich mier, bezpečnosť či stabilitu Jemenu, akými sú činy, ktoré bránia vykonávaniu dohody z 23. novembra 2011 medzi vládou Jemenu a opozíciou ustanovujúcej pokojný prechod moci v Jemene a ktoré bránia politickému procesu v Jemene.
                     Na základe dohody z 23. novembra 2011, podporenej Radou pre spoluprácu v Perzskom zálive, Ali Abdullah Saleh po viac ako 30 rokoch odstúpil z funkcie prezidenta Jemenu.
                     Na jeseň 2012 sa Ali Abdullah Saleh údajne stal jedným z hlavných podporovateľov násilných činností Huthiho skupiny na severe Jemenu.
                     Násilné strety v južnom Jemene vo februári 2013 boli výsledkom spoločných snáh Saleha, organizácie al-Káida na Arabskom polostrove a separatistu z juhu Aliho Salima al-Bayda, ktorých cieľom bolo spôsobiť problémy pred 18. marcom 2013, t. j. pred dňom konania konferencie národného dialógu v Jemene. V nedávnejšej minulosti, v septembri 2014, sa Saleh usiloval o destabilizáciu Jemenu, pričom využíval iné osoby na rozvracanie ústrednej vlády a vytváranie dostatočnej nestability na to, aby mohol hroziť štátnym prevratom. Podľa správy skupiny expertov OSN pre Jemen zo septembra 2014 partneri tvrdili, že Saleh podporuje násilné činy niektorých Jemenčanov tým, že im poskytuje finančné prostriedky a politickú podporu, a že členovia strany Všeobecný ľudový kongres (GPC) sa naďalej rôznymi spôsobmi podieľajú na destabilizácii Jemenu.“


title: Vykonávacie nariadenie Komisie (EÚ) 2018/690 zo 7. mája 2018, ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinnej látky fenazachín (Text s významom pre EHP )

text:
               8.5.2018

               SK

               Úradný vestník Európskej únie

               L 117/3

         VYKONÁVACIE NARIADENIE KOMISIE (EÚ) 2018/690
   zo 7. mája 2018,
   ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinnej látky fenazachín
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 písm. c),
   keďže:

               (1)

               Vykonávacou smernicou Komisie 2011/39/EÚ (2) sa fenazachín zaradil ako účinná látka do prílohy I k smernici Rady 91/414/EHS (3).

               (2)

               Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).

               (3)

               Schválenie účinnej látky fenazachín, ako sa uvádza v časti A prílohy k vykonávaciemu nariadeniu (EÚ) č. 540/2011, bolo obmedzené na použitie len ako akaricíd na okrasné rastliny v skleníkoch.

               (4)

               V súlade s článkom 7 ods. 1 nariadenia (ES) č. 1107/2009 z 19. septembra 2011 predložil výrobca účinnej látky – Gowan Comércio Internacional e Serviços Limitada – určenému spravodajskému členskému štátu (Grécku) žiadosť o zmenu podmienok schválenia fenazachínu s cieľom zrušiť obmedzenie a povoliť použitie uvedenej látky na hrozne, citrusových plodoch, jadrovom ovocí a kôstkovom ovocí. Spravodajský členský štát skonštatoval, že žiadosť je prípustná.

               (5)

               Spravodajský členský štát vypracoval dodatok k návrhu hodnotiacej správy a 14. februára 2012 ho predložil Európskemu úradu pre bezpečnosť potravín (ďalej len „úrad“) a Komisii.

               (6)

               Úrad rozoslal dodatok k návrhu hodnotiacej správy žiadateľovi a členským štátom na pripomienkovanie a sprístupnil ho verejnosti v súlade s článkom 12 ods. 1 nariadenia (ES) č. 1107/2009.

               (7)

               Úrad 19. marca 2013 oznámil Komisii svoj záver (5) o tom, či možno očakávať, že nové spôsoby použitia účinnej látky fenazachín budú spĺňať kritériá schválenia stanovené v článku 4 nariadenia (ES) č. 1107/2009. Komisia predložila zmenený návrh revíznej správy žiadateľovi na pripomienkovanie 17. septembra 2013 a Stálemu výboru pre potravinový reťazec a zdravie zvierat 2. októbra 2013. Stály výbor nemohol dospieť k záveru, či je vhodné zmeniť podmienky schválenia fenazachínu tak, ako požadoval žiadateľ.

               (8)

               Po ďalšom preskúmaní dokumentácie vypracovala Komisia návrh dodatku k pôvodnej revíznej správe a návrh nariadenia o fenazachíne. Komisia predložila 13. decembra 2017 návrh dodatku a návrh nariadenia Stálemu výboru pre rastliny, zvieratá, potraviny a krmivá.

               (9)

               Komisia vyzvala žiadateľa, aby predložil svoje pripomienky k návrhu dodatku k revíznej správe o fenazachíne. Žiadateľ predložil svoje pripomienky, ktoré boli dôkladne preskúmané.

               (10)

               Nepreukázalo sa, že možno očakávať, že prípravky na ochranu rastlín, ktoré obsahujú fenazachín, budú vo všeobecnosti spĺňať požiadavky stanovené v článku 4 nariadenia (ES) č. 1107/2009, ak sa nezachová súčasné ustanovenie o obmedzení na použitie len v skleníkoch. Preto je vhodné zachovať obmedzenie týkajúce sa použitia len v skleníkoch, ako sú vymedzené v článku 3 ods. 27 nariadenia (ES) č. 1107/2009.

               (11)

               V prípade jedného alebo viacerých reprezentatívnych použití minimálne jedného prípravku na ochranu rastlín s obsahom danej účinnej látky sa dospelo k záveru, že ak sa prípravok na ochranu rastlín používa na jedlých plodinách, kritériá schválenia uvedené v článku 4 nariadenia (ES) č. 1107/2009 sú splnené. Preto je vhodné zrušiť obmedzenie týkajúce sa použitia fenazachínu len na okrasné rastliny.

               (12)

               V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a s ohľadom na súčasné vedecké a technické poznatky je však potrebné a vhodné zmeniť podmienky schválenia účinnej látky fenazachín, a zároveň zachovať určité podmienky a obmedzenia, ktoré sa na ňu vzťahujú. Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.

               (13)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Zmena vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.
   Článok 2
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. mája 2018

            Za Komisiu

            predseda

         Jean-Claude JUNCKER

      (1)  Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).

      (2)  Vykonávacia smernica Komisie 2011/39/EÚ z 11. apríla 2011, ktorou sa mení a dopĺňa smernica Rady 91/414/EHS s cieľom zaradiť fenazachín medzi účinné látky a ktorou sa mení a dopĺňa rozhodnutie Komisie 2008/934/ES (Ú. v. EÚ L 97, 12.4.2011, s. 30).

      (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

      (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      (5)  Európsky úrad pre bezpečnosť potravín; Conclusion on the peer review of the pesticide risk assessment of the active substance fenazaquin (Záver z partnerského preskúmania účinnej látky fenazachín z hľadiska posúdenia rizika pesticídov). Vestník EFSA (EFSA Journal) (2013) 11(4):3166. [80 s] doi:10.2903/j.efsa.2013.3166.

      PRÍLOHA
      Text v stĺpci „Osobitné ustanovenia“ v riadku 342 týkajúcom sa fenazachínu v časti A prílohy k vykonávaciemu nariadeniu (EÚ) č. 540/2011 sa nahrádza takto:

         „ČASŤ A
         Autorizovať možno len použitia ako akaricídu v skleníkoch.
         ČASŤ B
         Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o fenazachíne, a najmä dodatky I a II k uvedenej správe, v zmysle znenia finalizovaného Stálym výborom pre potravinový reťazec a zdravie zvierat 11. marca 2011, ako aj závery dodatku k revíznej správe o fenazachíne, a najmä dodatky I a II k nemu, v zmysle znenia finalizovaného Stálym výborom pre rastliny, zvieratá, potraviny a krmivá 22. marca 2018.
         Pri tomto celkovom hodnotení musia členské štáty venovať osobitnú pozornosť:

                     a)

                     ochrane vodných organizmov;

                     b)

                     ochrane operátorov a zabezpečiť, aby v podmienkach používania bolo uvedené používanie primeraných osobných ochranných prostriedkov;

                     c)

                     ochrane včiel;

                     d)

                     riziku, ktorému sú vystavené včely a čmele uvoľnené na opeľovanie, keď sa látka používa v skleníkoch;

                     e)

                     riziku pre spotrebiteľov, najmä zo zvyškov získaných počas spracovania;

                     f)

                     podmienkam používania s cieľom zabrániť, aby boli plodiny určené na ľudskú a zvieraciu spotrebu vystavené rezíduám fenazachínu.

               V podmienkach používania sa musia podľa potreby uviesť opatrenia na zmiernenie rizika.“


title: Vykonávacie nariadenie Rady (EÚ) 2018/698 z 8. mája 2018, ktorým sa vykonáva článok 17 ods. 3 nariadenia (EÚ) č. 224/2014 o reštriktívnych opatreniach vzhľadom na situáciu v Stredoafrickej republike

text:
               8.5.2018

               SK

               Úradný vestník Európskej únie

               LI 117/1

         VYKONÁVACIE NARIADENIE RADY (EÚ) 2018/698
   z 8. mája 2018,
   ktorým sa vykonáva článok 17 ods. 3 nariadenia (EÚ) č. 224/2014 o reštriktívnych opatreniach vzhľadom na situáciu v Stredoafrickej republike
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 224/2014 z 10. marca 2014 o reštriktívnych opatreniach vzhľadom na situáciu v Stredoafrickej republike (1), a najmä na jeho článok 17 ods. 3,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 10. marca 2014 prijala nariadenie (EÚ) č. 224/2014.

               (2)

               Výbor Bezpečnostnej rady Organizácie Spojených národov (ďalej len „BR OSN“) zriadený podľa rezolúcie Bezpečnostnej rady Organizácie Spojených národov č. 2127 (2013) 26. apríla 2018 aktualizoval informácie o jednej osobe, na ktorú sa vzťahujú reštriktívne opatrenia.

               (3)

               Príloha I k nariadeniu (EÚ) č. 224/2014 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 224/2014 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. mája 2018

            Za Radu

            predsedníčka

         E. ZAHARIEVA

      (1)  Ú. v. EÚ L 70, 11.3.2014, s. 1.

      PRÍLOHA
      Záznam o osobe uvedenej nižšie sa nahrádza týmto záznamom:

                     „8.

                        Eugène BARRET NGAÏKOSSET (alias: a) Eugene Ngaikosset; b) Eugene Ngaikoisset; c) Eugene Ngakosset; d) Eugene Barret Ngaikosse; e) Eugene Ngaikouesset; f) „The Butcher of Paoua“ („mäsiar z Paouy“); g) Ngakosset)
                     Funkcia: a) bývalý kapitán, prezidentská stráž SAR; b) bývalý kapitán, námorné sily SAR.
                     Dátum narodenia: 8. október 1967
                     Národné identifikačné číslo: Identifikačné číslo ozbrojených síl Stredoafrickej republiky (FACA) 911-10-77.
                     Adresa: Bangui, Stredoafrická republika.
                     Dátum označenia zo strany OSN: 17. decembra 2015.

                        Ďalšie informácie: Kapitán Eugène Barret Ngaïkosset je bývalým členom prezidentskej stráže bývalého prezidenta Françoisa Bozizého a je spojený s hnutím antibalaka. Dňa 17. mája 2015 utiekol z väzenia po vydaní z Brazzaville a vytvoril vlastnú frakciu antibalaka, ktorej členmi sú bývalí bojovníci FACA. Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/6217455.

                        Informácie zo súhrnu dôvodov zaradenia do zoznamu, ktoré poskytol sankčný výbor:

                     Eugène Barret Ngaïkosse bol zaradený do zoznamu 17. decembra 2015 podľa bodu 11 a bodu 12 písm. b) a f) rezolúcie č. 2196 (2015), pretože „vykonáva alebo podporuje činnosti, ktoré narúšajú mier, stabilitu alebo bezpečnosť Stredoafrickej republiky“; „podieľal sa na plánovaní, riadení alebo páchaní činov, ktoré porušujú medzinárodné právo v oblasti ľudských práv alebo medzinárodné humanitárne právo alebo ktoré predstavujú zneužívanie alebo porušovanie ľudských práv v Stredoafrickej republike, vrátane činov zahŕňajúcich sexuálne násilie, útokov namierených proti civilnému obyvateľstvu alebo etnicky či nábožensky motivovaných útokov, útokov na školy a nemocnice, a únosov a núteného vysídľovania“; a „podieľal sa na plánovaní, riadení, finančnej podpore alebo páchaní útokov voči prítomným misiám OSN alebo silám medzinárodnej bezpečnosti vrátane misie MINUSCA, misií Európskej únie a francúzskych operácií, ktoré ich podporujú“.

                           Doplňujúce informácie:

                     Ngaïkosset je jedným z hlavných páchateľov násilia, ktoré vypuklo v Bangui koncom septembra 2015. Ngaïkosset a iní členovia skupiny antibalaka spolupracovali s marginalizovanými členmi bývalého hnutia Seleka v snahe destabilizovať dočasnú vládu Stredoafrickej republiky. V noci z 27. na 28. septembra 2015 Ngaïkosset a ďalší uskutočnili neúspešný pokus o prepad policajnej stanice „Izamo“ s cieľom ukradnúť zbrane a muníciu. Dňa 28. septembra skupina obkľúčila kancelárie národného rozhlasu Stredoafrickej republiky.
                     Dňa 1. októbra 2015 sa vo štvrti PK5 uskutočnilo stretnutie medzi Ngaïkossetom a Harounom Gayem, vedúcim predstaviteľom hnutia Front Populaire pour la Renaissance de Centrafrique (FPRC) s cieľom naplánovať spoločný útok na Bangui v sobotu 3. októbra.
                     Dňa 8. októbra 2015 minister spravodlivosti Stredoafrickej republiky oznámil plány na vyšetrovanie Ngaïkosseta a ďalších osôb v súvislosti s ich úlohou pri násilnostiach v septembri 2015 v Bangui. Ngaikosset a ďalší boli obvinení z účasti na „poburujúcom správaní, ktoré predstavuje porušenie vnútornej bezpečnosti štátu, sprisahanie, podnecovanie občianskej vojny, občianskej neposlušnosti, nenávisti a spoluúčasti“. Súdne orgány Stredoafrickej republiky dostali pokyn začať vyšetrovanie s cieľom nájsť a zatknúť páchateľov a spolupáchateľov.
                     Dňa 11. októbra 2015 Ngaïkosset pravdepodobne požiadal milície antibalaka, ktorým velil, aby vykonávali únosy s osobitným zameraním na francúzskych štátnych príslušníkov, ale aj na politických predstaviteľov Stredoafrickej republiky a predstaviteľov OSN, s cieľom donútiť k odchodu dočasnú prezidentku Catherine Sambaová-Panzaová.“


title: Vykonávacie nariadenie Komisie (EÚ) 2018/875 z 15. júna 2018, ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom

text:
               18.6.2018

               SK

               Úradný vestník Európskej únie

               L 154/1

         VYKONÁVACIE NARIADENIE KOMISIE (EÚ) 2018/875
   z 15. júna 2018,
   ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1210/2003 zo 7. júla 2003 o niektorých osobitných obmedzeniach hospodárskych a finančných vzťahov s Irakom, ktorým sa zrušuje nariadenie (ES) 2465/96 (1), a najmä na jeho článok 11 písm. b),
   keďže:

               (1)

               V prílohe III k nariadeniu (ES) č. 1210/2003 sa uvádza zoznam fyzických a právnických osôb, verejných inštitúcií, spoločností a agentúr a subjektov predchádzajúcej vlády Iraku, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov, ktoré boli umiestnené mimo Iraku k 22. máju 2003.

               (2)

               Dňa 7. júna 2018 sankčný výbor Bezpečnostnej rady OSN rozhodol o vypustení jedného záznamu zo zoznamu osôb alebo subjektov, na ktoré by sa malo uplatňovať zmrazenie finančných prostriedkov a hospodárskych zdrojov.

               (3)

               Príloha III k nariadeniu (ES) č. 1210/2003 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha III k nariadeniu (ES) č. 1210/2003 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej Únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. júna 2018

            Za Komisiu

            v mene predsedu

            riaditeľ Útvaru pre nástroje zahraničnej politiky

      (1)  Ú. v. EÚ L 169, 8.7.2003, s. 6.

      PRÍLOHA
      V prílohe III k nariadeniu (ES) č. 1210/2003 sa vypúšťa tento záznam:

                     „1.

                     Central Bank of Iraq, Rashid Street, Baghdad, Iraq. Ostatné informácie: bývalý guvernér bol Dr. Issam El Moulla HWEISH; úrady v Mosule a Basre.“


title: Vykonávacie nariadenie Komisie (EÚ) 2018/919 z 27. júna 2018, ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín

text:
               29.6.2018

               SK

               Úradný vestník Európskej únie

               L 164/2

         VYKONÁVACIE NARIADENIE KOMISIE (EÚ) 2018/919
   z 27. júna 2018,
   ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. b),
   so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov, a ktorým sa zrušujú nariadenia Rady (ES) č. 1216/2009 a (ES) č. 614/2009 (2), a najmä na jeho článok 5 ods. 6 písm. a),
   keďže:

               (1)

               Nariadením Komisie (ES) č. 1484/95 (3) sa stanovili pravidlá uplatňovania systému dodatočných dovozných ciel a reprezentatívne ceny v sektoroch hydinového mäsa a vajec a pre vaječný albumín.

               (2)

               Z pravidelnej kontroly údajov, z ktorých sa vychádza pri stanovovaní reprezentatívnych cien výrobkov v sektoroch hydinového mäsa a vajec a pre vaječný albumín, vyplýva, že reprezentatívne ceny pre dovoz niektorých výrobkov treba zmeniť, pričom sa zohľadňujú rozdiely v cenách v závislosti od pôvodu.

               (3)

               Nariadenie (ES) č. 1484/95 by sa preto malo zodpovedajúcim spôsobom zmeniť.

               (4)

               Treba zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, a preto by toto nariadenie malo nadobudnúť účinnosť dňom jeho uverejnenia,

         PRIJALA TOTO NARIADENIE:
   Článok 1
   Príloha I k nariadeniu (ES) č. 1484/95 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. júna 2018

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 150, 20.5.2014, s. 1.

      (3)  Nariadenie Komisie (ES) č. 1484/95 z 28. júna 1995 stanovujúce podrobné pravidlá na zavedenie systému dodatkových dovozných ciel a stanovenie reprezentatívnych cien v sektoroch hydinového mäsa a vajec a pre vaječný albumín a ktorým sa ruší nariadenie č. 163/67/EHS (Ú. v. ES L 145, 29.6.1995, s. 47).

      PRÍLOHA
      „
            PRÍLOHA I

                        Číselný znak KN

                        Opis tovaru

                        Reprezentatívna cena
                        (v EUR/100 kg)

                        Zábezpeka podľa článku 3
                        (v EUR/100 kg)

                        Pôvod (1)

                        0207 12 10

                        Mrazené trupy z hydiny druhu Gallus domesticus, známe ako „kurčatá 70 %“

                        101,3

                        0

                        AR

                        0207 12 90

                        Mrazené trupy z hydiny druhu Gallus domesticus, známe ako „kurčatá 65 %“

                        127,4

                        0

                        AR

                        225,0

                        0

                        BR

                        0207 14 10

                        Mrazené vykostené kusy z hydiny druhu Gallus domesticus

                        240,2

                        18

                        AR

                        225,9

                        22

                        BR

                        333,9

                        0

                        CL

                        236,6

                        19

                        TH

                        0207 27 10

                        Mrazené vykostené morčacie kusy

                        304,7

                        0

                        BR

                        323,1

                        0

                        CL

                        0408 91 80

                        Vajcia bez škrupín sušené

                        242,1

                        1

                        AR

                        1602 32 11

                        Nevarené prípravky z hydiny druhu Gallus domesticus

                        247,7

                        12

                        BR

                  “

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7).